
מדינת ישראל

משרד המשפטים



הממונה על חוק חופש המידע

	ירושלים, טז אייר  תשע"ה 

	5 מאי , 2015

	בתשובתך נא ציין:

	תיק מס' ת/ 76


שלום רב, 

הנדון: בקשה לפי חוק חופש המידע, התשנ"ח-1998.
מכתבך מיום 29/04/2015
לאחר בדיקת בקשתך הנני להשיבך כדלקמן:

א. על פי ההסכם בין שר המשפטים לשר הביטחון, יומלץ לחון עבריינים שביצעו עבירותיהם טרם גיוסם, ושסיימו שירותם הצבאי ללא דופי. ההסכם שגובש לפני מספר עשורים לא נמצא במחלקת חנינות ולמיטב ידיעתנו גם לא בצה"ל, והוא מתקיים כתורה שבעל פה. 

ב. בעניין נוסח הוראת קבע אכ"א והנחיות או נהלים לדרכי ביצועה, בקשתך נדחית מכח סעיף 8(5) לחוק חופש המידע, התשנ"ח-1998 (להלן: "החוק") ויש בידכם לפנות בעניין זה לרמ"ד חנינות ועיון בעונש בצה"ל. 

ג. סמכות החנינה המסורה לנשיא המדינה הינה סמכות ייחודית המאפשרת להביא בחשבון שיקולים שאינם מתוחמים לגבולות החוק החרות, בהם שיקולי חסד ורחמים, או שיקולים שעשויים להצדיק חנינה עקב שינוי נסיבות לאחר שההליך המשפטי הפך חלוט, וכן מצב בריאותי או נפשי.

בנסיבות אלו , אין  רשימה סגורה של קריטריונים על בסיסם ממליץ שר המשפטים על קיצור תקופת ההתיישנות ו/או המחיקה. עם זאת, במסגרת המדיניות שגובשה בטיפול בבקשות למחיקת רישום פלילי נבחנים, בין השאר,  מהות העבירה, גילו של המבקש בעת ביצוע העבירה, הרקע לביצוע העבירה, תהליך שעבר המבקש לאחר 


לאחר ביצוע העבירה, מהלך שירותו הצבאי, המלצת הוועדה בראשות קצין חינוך ראשי בנושא מחיקת הרישום, נסיבותיו האישיות העדכניות ועוד. לצד זאת, נשקל האינטרס הציבורי. 

ג. אין למחלקת חנינות נתונים על היקף הבקשות והמקרים בהם המליץ שר המשפטים על קיצור תקופת ההתיישנות והמחיקה. וגם בקשתכם זו נדחית מכח סעיף 8(5) לחוק ויש בידכן לפנות בעניין זה לבית הנשיא. 
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 















 

                                                                                                                    בכבוד רב,

מיכל טנא, עו"ד

מנהלת היחידה לפניות הציבור







      והממונה על חוק חופש המידע

